Mazungumzo kati ya mzazi na mwalimu kuhusu masomo ya mwanafunzi shuleni
Language: Swahili | Genre: Creative_writing

MAZUNGUMUZO KATI YA MZAZI NA MWALIMU KUHUSU MASOMO YA MWANAFUNZI SHULENI

Ofisini ameketi mwalimu mkuu akiangalia karatasi ya matokeo ya mtihani
wa muhula uliopita wa wanafunzi wa darasa la nane. Wanafunzi hawa
wanakaribia kufanya mtihani wao wa kitaifa kwa hivyo matokeo yao ya kila
muhula yanafaa kufuatiliwa. Mlangoni, mamake mwanafunzi mmoja kwa jina
la Otieno anabisha;

MZAZI: (anabisha)

MWALIMU MKUU: Karibu ( kwa sauti ya upole na unyenyekevu).

MZAZI: (Anaingia huku akitabasamu).

MWALIMU MKUU: Karibu sana Mama Otieno (huku akimpokeza kiti).

MZAZI: Ahsante Mwalimu ( anasema huku akiketi na kumnyoshea mwalimu mkuu
mkono).

MWALIMU MKUU: Ni siku nyingi tangu utoke humu shuleni? Ni Jambo gani
linakutatiza huko nyumbani kwa vile si kawaida wewe kuja hapa shuleni. (
anatabasamu huku akichukua glasi ya maji na kukunywa ili kulainisha koo.
Anamiminia mamake Otieno maji pia na yeye aweze kunywa wakipiga Gumzo).

MZAZI: Ahsante sana mwalimu kwa hilo swali. Mimi nimekuja hapa
kufuatilia masomo ya mtoto wangu "Otieno". Kama unavyojua, wako Karibu
kufanya mtihani wao wa kitaifa na Mimi kama mzazi wake ningependa kujua
vile anavyofanya pale darasani ili kama kuna tatizo lolote tuweze
kulitatua mapema kwa vile unavyojua maji yakimwagika hayazoleki. (
anachukua glasi ya maji na kupiga funda moja la maji).

MWALIMU MKUU: kwa vile umesema, nakushukuru kama mzazi kuchukua nafasi
yako kufuatilia masomo ya mtoto wako kwa maana sio wazazi wote huwa na
huo moyo wako. Kabla tuanze ningependa kukuuliza maswali machache kuhusu
kijana wako?

MZAZI: Sina tatizo mwalimu, waweza uliza tu. Hiyo ndo maana niko
hapa,tuweze kupata suluhisho ya kusaidia mwanangu. ( anamwaangalia
mwalimu usoni bila kupepesa macho)

MWALIMU MKUU: Swali langu la kwanza,je, Unampa mwanao nafasi ya kusoma
wanaporejea nyumbani majioni? (anachukua kitabu chake cha mkononi na
kuanza kuandika haya maswali anayoyauliza mamake otieno). Swali jingine,
Mtoto wako anajibeba aje pale nyumbani mkiwa na yeye?

MZAZI: Ningependa kusema kuwa singekuwa nampea nafasi ya kusoma kule
nyumbani mwalimu singekuwepo hapa kufuatilia masomo ya mwanangu. Kijana
nampea muda unaofaa wa kusoma kwa sababu ka si majioni pekee, kila
asubuhi huwa namuamsha kaangalie vitabu ndo arauke kuja shuleni. Kuhusu
vile anavyojibeba pale Nyumbani, ni mtoto mwenye adabu ni ufitina tu
kiasi ndo inamsumbua. Shida ya kuwa mtoto mmoja( anasema akiangua
kicheko).

MWALIMU MKUU: Hiyo ni vizuri sana. Hongera Mama Otieno. Wazazi kama wewe
ndo tunawataka. Unajua masomo ya mwanako sio kazi ya mwalimu pekee bali
ni kazi yetu sote. (Anamnyoshea mama Otieno mkono kumpongeza)

( anafungua kabati lake la ofisi na kuota karatsi iliyo na matokeo ya
wanafunzi akimuuliza mzazi miaka ya Otieno)

MZAZI: Mwanangu ako na miaka kumi na tano mwalimu. Ningependa kujua ni
alama ngapi? Otieno alipata kwa mtihani wao wa muhula wa pili na alama
katika kila somo analofanya.

MWALIMU MKUU: Usiwe na shaka ( anasema akipekuapekua karatasi) . Otieno
kama ninavyoona hapa ni mwanfunzi bora masomoni ila tatizo ni somo
lakiswahili na Hisabati. Muhula wa pili alikuwa na alama mia tatu kumi
na tano. Alama amabayo siyo mbaya kwa muhula huo. Hii ni kwasababu
muhula huu naona kuna mabadiliko makubwa. Muhula huu amepata alama
....(anachukua miwani na kuvaa ile aweze kuona vizuri) ..mia tatu
hamsini .

MZAZI: Hongera kwa Mwanangu, matokeo mazuri nayo. Mimi ka mzazi wake
nimefurahia. Sikuwa nadhani mwanangu ni mtiifu hivo. ( anapigia mungu
Ahsante huku akiinua mikono kuonyesha unyenyekevu wake kwa Mola). Ni
maombi tu mwalimu. Mimi kila siku kabla kuanza shughuli zangu napiganga
magoti chini kumshukuru Mungu kwa yale yote anayonitendea.

MWALIMU MKUU: Mungu ni mwema na hamsahau mja wake. Natumai mwanako
akiendelea vivi hivi atapita mtihani. ( anauliza mzazi kama ako na jambo
lolote?)

MZAZI: Mwalimu umesema mwanangu ako na shida katika somo la Kiswahili na
Hisabati. Ningependa kupata suluhisho ili aweze kuwa kama wenzako
wanaolewa Kiswahili. Shida ni hii maneno yao ya " Kiswahili Sio Mdomo
Chetu". Tafadhali nipee suluhisho.

MWALIMU MKUU; Mama Otieno kuna njia mingi za kufanya mwanako apite hayo
masomo mawili kwa vile nimeona n mtu anapenda masomo na ako na moyo wa
kupita. Ningependa kukuitia mwalimu wangu mmoja wa kiswahili na hisabati
aweze kumwongoza katika haya masomo na msikilizane bei kwa maana mpango
huu ni kando na masomo ya kawaida. ( wanakubaliana kisha anampigia
mwalimu wa kiswahili simu na kumpokeza mama Otieno simu)

MZAZI: (anakubalina na mwalimu kisha anamrejeshea mwalimu mkuu simu) .
Niko na furaha sana kwa vile nimeongea na huyo mwalimu. Natumai ataweza
kusaidia mtoto wangu.

MWALIMU MKUU: Nimekupa mwalimu bora na mwenye anapenda kazi yake. Hapa
shuleni wanafunzi pia wanapenda kwa vile anapenda kazi yake. Otieno
atapita ,usikuwe na wasiwasi. Najua wanafunzi wangu.

MZAZI; Ahsante sana mwalimu. Mimi ni nani kukupinga. Wewe ndiye unawajua
hawa wanfunzi kutushinda sisi wazazi wao. Mola akujalie Maisha marefu na
unendelee kuwa hapa na sisi ukihudumia watoto wetu.

MWALIMU MKUU: Karibu sana mama, nimefurahia ugeni wako. Wazazi wote
wangekuwa kama wewe, wanafunzi wetu wote wangekuwa bora masomoni. Karibu
na hurudi tena.

MZAZI: (Akisimama) Ahsante kwa Muda wako. Mungu akulinde. Uwe na siku
njema.

MWALIMU MKUU: Nawe pia. ( Anasimama na kumfungulia mzazi mlango wa
ofisi.